**Ministru kabineta noteikumu projekta** **„Grozījums Ministru kabineta 2013.gada 17.decembra noteikumos Nr.1529 „Veselības aprūpes organizēšanas un finansēšanas kārtība” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Noteikumi par jaunsargiem apmaksājamiem veselības aprūpes pakalpojumiem, to saņemšanas nosacījumiem un samaksas kārtību” izstrādāts, pamatojoties uz Militārā dienesta likuma 17.¹ panta piekto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Militārā dienesta likuma 17.¹ panta piektā daļa (spēkā ar 2016.gada 1.janvāri) pilnvaro Ministru kabinetu noteikt kustības “Jaunsardze” dalībniekiem (turpmāk arī jaunsargi) apmaksāto veselības aprūpes pakalpojumu veidus, apjomu, saņemšanas nosacījumus un samaksas kārtību. Pamatojoties uz Militārā dienesta likuma 17.¹ panta pilnvarojumu izstrādāts Ministru kabineta noteikumu projekts “Noteikumi par jaunsargiem apmaksājamiem veselības aprūpes pakalpojumiem, to saņemšanas nosacījumiem un samaksas kārtību”. Ministru kabineta 2013. gada 17. decembra noteikumi Nr.1529 „Veselības aprūpes organizēšanas un finansēšanas kārtība” (turpmāk – MK noteikumi Nr.1529) nosaka kārtību, kādā iedzīvotāji saņem valsts apmaksātos veselības aprūpes pakalpojumus. MK noteikumu Nr.1529 13.1. apakšpunktā noteikts, ka Aizsardzības ministrija sedz maksu par veselības aprūpes pakalpojumiem šādām personām:* profesionālā dienesta karavīriem un zemessargiem;
* atvaļinātajiem karavīriem un bijušajiem zemessargiem;
* Ziemeļatlantijas līguma organizācijas dalībvalstu un valstu, kas piedalās programmā "Partnerattiecības – mieram" bruņoto spēku karavīriem;
* profesionālā dienesta kandidātiem, rezerves karavīriem un rezervistiem, iesaucot aktīvajā dienestā, un zemessardzes kandidātiem.

Lai izpildītu Militārā dienesta likuma 17.1 panta pirmās daļas pilnvarojumu Ministru kabinetam, izstrādāts Ministru kabineta noteikumu projekts “**Grozījums Ministru kabineta 2013.gada 17.decembra noteikumos Nr.1529 „Veselības aprūpes organizēšanas un finansēšanas kārtība**”, kas paredz papildināt MK noteikumus Nr.1529 ar 13.1.5.apakšpunktu, paredzot Aizsardzības ministrijas pienākumu segt maksu par Ministru kabineta noteiktiem veselības aprūpes pakalpojumiem arī jaunsargiem saskaņā ar Ministru kabineta noteikumiem par jaunsargiem apmaksājamiem veselības aprūpes pakalpojumiem, to saņemšanas nosacījumiem un atlīdzināšanas kārtību. |
| 3. | Projekta izstrādē iesaistītās institūcijas |  Aizsardzības ministrija |
| 4. | Cita informācija |  Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecināms uz kustības “Jaunsardze” dalībniekiem. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar  |
| 4. | Cita informācija | Nav  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Aizsardzības ministrija ir izstrādājusi Ministru kabineta noteikumu projektu „Noteikumi par jaunsargiem apmaksājamiem veselības aprūpes pakalpojumiem, to saņemšanas nosacījumiem un atlīdzināšanas kārtība”. |
| 2. | Atbildīgā institūcija | Aizsardzības ministrija |
| 3. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Rekrutēšanas un jaunsardzes centrs |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Ministru kabineta noteikumu projektam jāstājas spēkā 2016.gada 1.janvārī. |

*Anotācijas III. IV, V un VI sadaļa – projekts šīs jomas neskar.*

Aizsardzības ministrs R.Bergmanis

Vīza: valsts sekretārs J.Garisons

21.10.2015 14:35

489

Kaiva Krastiņa

Tālr.:67335099

e-pasts: Kaiva Krastina@mod.gov.lv